Predkladacia správa

Informácia o postupe realizácie monitorovacieho systému životného prostredia a o dobudovaní čiastkových monitorovacích systémov na základe aktualizovaných projektov  je predkladaná v zmysle úlohy vyplývajúcej z uznesenia vlády SR č.7 z 12.januára 2000, v ktorom vláda Slovenskej republiky schválila Koncepciu dobudovania komplexného monitorovacieho a informačného systému v životnom prostredí a uložila ministrovi životného prostredia dobudovať čiastkové monitorovacie systémy na základe aktualizovaných projektov a informovať o postupe realizácie monitorovacieho systému v životnom prostredí.

Predkladaná informácia v stručnej forme popisuje aktivity dobudovania čiastkových monitorovacích systémov. Z vecnej stránky možno konštatovať, že zámery predložené v Koncepcii dobudovania komplexného monitorovacieho a informačného systému v životnom prostredí boli splnené, resp., sú v plnení v náväznosti na legislatívne zmeny.
Aktivity rezortov MŽP SR, MP SR a odborných inštitúcií zainteresovaných do plnenia úlohy predstavujú súhrn najdôležitejších činností a ich výsledkov v uplynulom období (Príloha). Materiál bol spracovaný v spolupráci s organizáciami poverenými funkciou strediska 
čiastkového monitorovacieho systému. 

Materiál má informatívny charakter, preto sa Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie nevyhotovuje. Predmetná informácia nezakladá zvýšené nároky na prostriedky štátneho rozpočtu, resp.verejných financií.

Informačný systém monitoringu spolu s monitorovacím systémom je prostriedkom zabezpečujúcim informácie o stave a trendoch v životnom prostredí pre viaceré úrovne užívateľov.  Realizácia  monitorovacieho systému životného prostredia je východiskom pre napĺňanie práva každého občana na včasné a úplné informácie o stave životného prostredia.